Sérülést okozhat az állatoknak a felsózott hó - Az állat is ember
Itt jársz: Főoldal » Sérülést okozhat az állatoknak a felsózott hó
Az elmúlt napokban meglepően sok hó esett le itthon és szerte Európában, ilyenkor pedig az útkezelők gyakran sózzák az utakat és a járdákat a közlekedés megkönnyítése érdekében. Ez azonban sérülést okozhat kedvenceinknek, elsősorban azoknak a kutyusoknak, akiket ezen a latyakos, vegyszeres talajon sétáltatunk.
Egy brit gazdi Facebook-oldalán osztotta meg, milyen csúnyán kikezdte kutyája tappancsait a felsózott hó, aminek hatására a brit állatvédelmi szervezet figyelmeztette is a kutyatulajdonosokat a lehetséges veszélyekre.
A vegyszeres latyak nem csak az állatok tappancsait égetheti meg, hanem mérgezést is okozhat, ugyanis ha megeszik a havat, az felemelheti a vérük optimális só szintjét, ami hányást vagy letargiát is okozhatl, sőt a veséjük is károsodhat.
Ha ilyenkor sétáltatni visszük kedvencünket, az a legjobb, ha valamivel befedjük a tappancsait, és letakarítjuk a hasát a séta után. Ha kedvencünk mégis megsérül, vagy mérgezést kap, azonnal keressük fel az állatorvost.
https://azallatisember.blogstar.hu/./pages/azallatisember/contents/blog/49487/pics/lead_800x600.jpg
https://azallatisember.blogstar.hu/2018/03/05/serulest-okozhat-az-allatoknak-a-felsozott-ho/49487/
háziállat,hideg,kutya